stanford-oval/wikipedia huggingface dataset:
Richard Henry Savage

| Richard Henry Savage |
| --- | --- |

Henkilötiedot
Syntynyt: 12. kesäkuuta 1846
Kuollut: 11. lokakuuta 1903 (57 vuotta)
Kansalaisuus:  yhdysvaltalainen
Ammatti:  sotilas, kirjailija
Kirjailija
Äidinkieli: englanti
Tuotannon kieli: englanti
Esikoisteos:  My Official Wife
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Richard Henry (R. H.) Savage (12. kesäkuuta 1846 Utica, New York, Yhdysvallat – 11. lokakuuta 1903) oli yhdysvaltalainen sotilas ja kirjailija. Hän kirjoitti yli neljäkymmentä seikkailu- ja jännityskirjaa, jotka perustuivat löyhästi hänen omiin kokemuksiinsa. Savagen hienostunut, älykäs, loistelias ja rohkea elämänsä on voinut olla romaanihenkilö Doc Savagen innoituksena.
Savage opiskeli nuorena San Franciscossa tekniikka ja oikeustiedettä, ja hän valmistui West Pointista. Hän teki muutaman vuoden maanmittaustöitä Yhdysvaltain armeijan insinöörijoukoissa, mutta lähti sitten Roomaan erikoislähettilääksi ja sieltä hän purjehti Egyptiin komennykselle Egyptin armeijaan. Palattuaan kotimaahan Savage määrättiin tutkimaan Yhdysvaltojen ja Meksikon välisiä rajakiistoja, ja hän teki Texasissa rautatien maanmittaustöitä. Washingtonissa hän avioitui leskeksi jääneen saksalaisen aatelisrouvan Anna Josephine Scheiblen kanssa.
Savage palasi vaimonsa kanssa kymmeneksi vuodeksi San Franciscoon, jossa heille syntyi tytär, ja hän oli mukana perheen liiketoimissa. Sitten hän palveli everstin arvoisena Kalifornian kansalliskaartissa ja osallistui kaupungin seuraelämään. Kiinalaisvastaisten rotumellakoiden aikaan Savage puolusti lakia ja järjestystä ja sai siten kaupungin johdon, maannomistajien ja keskiluokan kansalaisten kunnioituksen. Hän matkusteli monissa kaukomaissa, mutta vuonna 1890 hän sairastui Hondurasissa viidakkokuumeeseen. Toipilasaikana New Yorkin osavaltiossa Savage kirjoitti ensimmäisen kirjansa My Official Wife. Tämä onnistunut toiminta- ja seikkailutarina sai lisää seuraajia, noin kolme vuodessa, ja hän kirjoitti ne lähinnä suurelle yleisölle, ei niinkään kirjallisuusarvostelijoita ajatellen. Esikoisteos viehätti arvostelijoita, mutta myöhemmät saivat ankaraa kritiikkiä. Savage asui pääasiassa New Yorkissa ja ajautui oikeusjuttuihin, etenkin newyorkilaista kustantajaansa vastaan saamatta jääneiden tekijänpalkkioiden vuoksi.
Kun Espanjan ja Yhdysvaltojen välinen sota puhkesi, Savage ilmoittautui vapaaehtoiseksi joukkojen johtoon. Hän sai komentoonsa pioneeriyksikön, joka rakensi kokonaisen tukikohdan Havannaan. Palattuaan New Yorkiin hän kirjoitti taas kirjoja ja oli kirjeenvaihdossa vaimonsa kanssa, joka kävi usein Venäjällä heidän tyttärensä ja tämän venäläisen puolison luona. Neljä vuotta armeijasta kotiutumisensa jälkeen Savage joutui 57-vuotiaana New Yorkin kadulla hevosrattaiden tönäisemäksi ja loukkaantui niin pahasti, että kuoli viikon kuluttua.
Savagen teoksia ei ole julkaistu suomeksi kirjana, mutta The White Lady of Khaminavatka ilmestyi jatkokertomuksena Tampereen Uutisissa 1900–1901 nimellä Valkoinen rouva Khaminavatkassa.
Teokset > Suomeksi

Valkoinen rouva Khaminavatkassa, Tampereen Uutiset
Teokset > Englanniksi (valikoima)

(1891) My Official Wife, Google Books
(1891) My Official Wife, Internet Archive
(1892) The Little Lady of Lagunitas: A Franco-Californian Romance, Project Gutenberg
(1892) The Little Lady of Lagunitas: A Franco-Californian Romance, Internet Archive
(1892) Prince Schamyl's Wooing: A Story of the Caucasus-Russo-Turkish War (1892), Internet Archive
(1893) Of Life and Love: A Story of the Rio Grande, Internet Archive
(1893) Delilah of Harlem: A Story of the New York City of To-Day, Internet Archive
(1894) The Anarchist: A Story of To-Day, Internet Archive
(1894) The Princess of Alaska: A Tale of Two Countries, Internet Archive
(1894) The Flying Halcyon: a mystery of the Pacific Ocean, Google Books
(1895) Miss Devereux of the Mariquita: A Story of Bonanza Days in Nevada, Internet Archive
(1895) His Cuban Sweetheart, Internet Archive
(1895) After Many Years, Internet Archive
(1896) An Exile from London: A Novel, Google Books
(1896) Lost Contessa Falka: A Story of the Orient, Internet Archive
(1896) Checked Through, Missing, Trunk No. 17580: A Story on New York City Life, Internet Archive
(1897) An Awkward Meeting, Fighting the Tiger and other Thrilling Adventures, Internet Archive
(1897) A Fascinating Traitor, Project Gutenberg
(1897) Captain Landon: A Story of Modern Rome, Google Books
(1897) A Modern Corsair: A Story of the Levant, Google Books
(1898) In The Swim: A Story of Currents and Under-Currents in Gayest New York, Google Books
(1899) His Cuban Sweetheart, Google Books
(1899) The White Lady of Khaminavatka: A Story of the Ukraine, Google Books
(1900) The Midnight Passenger, Project Gutenberg
(1902) The Mystery of a Shipyard, Google Books
(1904) The Last Traitor of Long Island: A Story of the Sea, Google Books
(1904) The Last Traitor of Long Island: A Story of the Sea, Internet Archive
Ros

Ros ja Rós tarkoittavat muun muassa seuraavia:
Ros, joki Ukrainassa
Roś (puol. Jezioro Roś), järvi Puolassa
Sigur Rós, islantilainen post-rock-yhtye
Sukunimi

Edmundo Ros (1910–2011), trinidadtobagolainen muusikko
Giuseppe Ros (1942–2022), italialainen nyrkkeilijä ja olympiamitalisti
Ileana Ros-Lehtinen (s. 1952), yhdysvaltalainen republikaanisen puolueen poliitikko
Ros Serey Sothea (n. 1948 – n. 1977), kambodžalainen laulaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ros”, voi hakea sivunnimihaulla, laajalla sivunnimihaulla tai tekstihaulla.
Rukoushuone

Rukoushuone vuoristossa.
Nurmeksen rukoushuone.
Rukoushuone on seurakunnan tai muun kristillisen yhteisön ylläpitämä rakennus tai muu kokoustila hartaudenharjoitusta varten.
Rukoushuone on yleensä kirkkoa vaatimattomampi rakennus.
Suomen evankelisluterilaisen kirkon seurakunnilla voi olla rukoushuoneita kirkollisia toimituksia tai hartauselämää varten. Rukoushuoneet eivät ole sakraalitiloja eli jumalanpalvelustarkoitukseen vihittyjä kirkkoja tai sivukirkkoja eli kappeleita.
Ortodoksisesta rukoushuoneesta käytetään nimitystä kappeli tai tsasouna. Nimitys tsasouna on lähinnä tunteenomainen: tsasouna mielletään useimmiten perinteiseksi puurakenteiseksi, lähinnä karjalaistyyppiseksi rukoushuoneeksi kun kappeli taas on lähinnä kivirakennus. Esimerkiksi Helsingin ortodoksisen seurakunnan hautausmaan vanhempaa pyhäkköä ei sanota tsasounaksi vaan kappeliksi.
Rukoushuoneen vanhentunut nimitys on saarnahuone.
Rosa

Rosa tarkoittaa seuraavia:
Rosa, naisen nimi
Rosa, helsinkiläinen poprock-yhtye
ruusut (Rosa), ruusukasveihin kuuluva suku
223 Rosa, asteroidi.
Sukunimenä

Rosa on seuraavien henkilöiden sukunimi:
Alessandro Rosa Vieira, Falcão (s. 1977), brasilialainen futsalpelaaja ja jalkapalloilija
Ana Rosa (s. 1942), brasilialainen näyttelijä
António Chagas Rosa (s. 1960), portugalilainen säveltäjä
Antonio Santarsiero Rosa (s. 1951), italialais-perulainen katolinen piispa
Chiara Rosa (s. 1983), italialainen kuulantyöntäjä
Domenica de Rosa, Elly Griffiths (s. 1963), englantilainen kirjailija
Don Rosa (s. 1951), yhdysvaltalainen sarjakuvataiteilija
Edvaldo Alves de Santa Rosa, Dida, (1934-2002), brasilialainen jalkapalloilija
Emilia Rosa (s. 2000), suomalainen näyttelijä
Francisco Martínez de la Rosa (1787–1862), espanjalainen näytelmäkirjailija, runoilija ja poliitikko
Frederico Rosa (1957–2019), portugalilainen jalkapalloilija
João Guimarães Rosa (1908-1967), brasilialainen kirjailija
Manlio Di Rosa (1914-1989), italialainen miekkailija, olympiavoittaja ja maailmanmestari
Marco Rosa (s. 1982), kanadalainen jääkiekkoilija
Nelson de la Rosa (1968-2006), dominikaanilainen lyhytkasvuinen näyttelijä
Paulo Sergio Rosa, "Viola" (s. 1969), brasilialainen jalkapalloilija
Pavel Rosa (s. 1977), tšekkiläinen jääkiekkoilija
Pedro de la Rosa (s. 1971), espanjalainen Formula 1 -kuljettaja
Salvator Rosa (1615-1673), italialainen taidemaalari, runoilija ja taidegraafikko.
Thaisa de Moraes Rosa Moreno (s. 1988), brasilialainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rosa”, voi hakea sivunnimihaulla, laajalla sivunnimihaulla tai tekstihaulla.
Ros (joki)

Rosjoki Suh’olisyn lähellä.
Ros (ukr. Рось) on Dneprin oikeanpuoleinen sivujoki. Se on 346 km pitkä, ja sen valuma-alue kattaa 12 575 km². Se saa alkunsa Dneprin ylängöltä ja virtaa Vinnytsjan, Kiovan ja Tšerkasyn alueen halki. Joessa on muutama vesivoimala, ja sen vettä käytetään keinokasteluun. Jokivarren asutuskeskuksia ovat Bila Tserkva, Bohuslav ja Korsun-Ševtšenkivskyi.
Voimala Steblivissä.
Rosin kartta 1600-luvulta.
Aiheesta muualla

Kuvia tai muita tiedostoja aiheesta Ros (joki) Wikimedia Commonsissa
Robert Mugabe

| Robert Mugabe |
| --- | --- |
 Robert Mugabe vuonna 2015.
Zimbabwen 2. presidentti
 31. joulukuuta 1987 – 21. marraskuuta 2017  
Pääministeri:  Morgan Tsvangirai
Varapresidentti:  Simon Muzenda Joice Mujuru
Edeltäjä:  Canaan Banana
Seuraaja:  Emmerson Mnangagwa
Zimbabwen 1. pääministeri
 18. huhtikuuta 1980 – 31. joulukuuta 1987  
Edeltäjä:  Abel Muzorewa (Zimbabwe-Rhodesian pääministerinä)
Seuraaja:  Morgan Tsvangirai (2009)
Sitoutumattomien maiden liikkeen 10. pääsihteeri
 6. syyskuuta 1986 – 7. syyskuuta 1989  
Edeltäjä:  Zail Singh
Seuraaja:  Janez Drnovšek
Henkilötiedot
Syntynyt: 21. helmikuuta 1924  Salisbury, Etelä-Rhodesia
Kuollut: 6. syyskuuta 2019 (95 vuotta) Singapore
Puoliso:  (1) Sally Hayfron (aviol. 1961–1992) (2) Grace Mugabe (aviol. 1996–)
Tiedot
Puolue:  ZANU-PF (1987–) ZANU (1963–1987) ZAPU (1961–1963) Kansallisdemokraattinen puolue (1960–1961)
Uskonto:  roomalaiskatolisuus
 Nimikirjoitus
Robert Gabriel Mugabe (21. helmikuuta 1924 Salisbury, Etelä-Rhodesia – 6. syyskuuta 2019 Singapore) oli zimbabwelainen poliitikko. Hän toimi pääministerinä 1980–1987 ja maan järjestyksessään toisena presidenttinä 1987–2017. Hän erosi presidentin tehtävästä 21. marraskuuta 2017. Armeija asetti hänet 15. marraskuuta 2017 kotiarestiin. Mugabe kuoli syyskuussa 2019 oltuaan saman vuoden huhtikuusta sairaalahoidossa Singaporessa. Diktaattorina häntä on sanottu yhdeksi Afrikan pahamaineisimmista.
Historia

Mugabe vietti lapsuutensa lähellä Salisburya Zimbabwessa. Hän kävi jesuiittojen koulua ja valmistui 1952 Etelä-Afrikasta Fort Haren yliopistosta, jossa hän opiskeli stipendillä. Mugabe oli pätevöitynyt opettaja ja opetti valmistuttuaan Sambiassa (1955–1958) ja Ghanassa (1958–1960). BBC:n mukaan hän oli suorittanut kaikkiaan seitsemän yliopistotutkintoa, osan etäopiskeluna, kaksi niistä vankila-aikoinaan. Aloina olivat hallinto, oikeustiede, luonnontieteet ja pedagogiikka. Zimbabwelaisen sivuston mukaan Mugabe oli suorittanut hallinto- ja kasvatustieteiden tutkintonsa Etelä-Afrikan Unisa-yliopistossa ja laki- ja taloustieteen opintonsa Lontoon yliopiston etäkursseina. Lisäksi hän on saanut yksitoista kunniatohtorin arvonimeä, joista kolme on myöhemmin peruttu.
Mugabe palasi Etelä-Rhodesiaan vuonna 1960, jolloin hän oli omaksunut marxilaisuuden. Hän perusti Joshua Nkomon kanssa kansandemokraattisen puolueen, josta tuli myöhemmin Zimbabwen afrikkalainen kansojen liitto (ZAPU), jonka Ian Smithin valkoinen hallitus kielsi heti. Mugabe erosi ZAPU:sta vuonna 1963 ja liittyi monikansalliseen ZANUun (Zimbabwen afrikkalainen kansallinen unioni). Pastori Ndabaningi Sithole nimitti Mugaben ZANUn pääsihteeriksi. ZANU sai vaikutteita panafrikkalaisuudesta ja maolaisuudesta, kun taas ZAPU oli Neuvostoliiton tukema kansallisen vapautuksen järjestö.[lähde? ]
Mugabe pidätettiin vuonna 1964, ja hän vietti kymmenen vuotta vankilassa, jona aikana hän opiskeli. Vapauduttuaan vuonna 1973 hän matkusti Portugalin Mosambikiin, josta käsin hän johti kiinalaisten rahoittamaa ZANUn armeijaa sisällissodassa valkoista rotusortohallitusta vastaan.[lähde? ]
ZANU:n pohjalle luotiin poliittinen puolue ZANU-PF (PF lyhennys sanoista Patriotic Front), jota Mugaben johti. Tähän on yhdistynyt myös ZAPU.
Vuoden 2008 vaalit olivat ensimmäiset, joissa Mugaben asema valtionpäämiehenä oli todellisen uhan alla. Mugabe voitti vaalit, opposition ehdokas luopui ehdokkuudesta ennen toista kierrosta.
WHO nimitti Mugaben lokakuussa 2017 ”hyväntahdonlähettilääksi avustamaan taistelussa tauteja vastaan”. WHO:n puheenjohtaja Tedros Adhanom Ghebreyesus oli aikaisemmin kiittänyt Zimbabwea sen sitoutumisesta julkiseen terveydenhuoltoon. Nimitystä arvostelivat useat järjestöt, maan oppositio ja Britannian hallitus. Zimbabwen terveydenhuolto romahti Mugaben valtakaudella. WHO perui nimityksen heti seuraavana päivänä.
Robert Mugabe kuoli syyskuussa 2019 sairaalahoidossa Singaporessa 95-vuotiaana Mugabelle järjestettiin valtiollinen hautajaisseremonia Zimbabwen pääkaupungin Hararen jalkapallostadionilla.
Maareformi

Mugaben tullessa pääministeriksi 70 % maan viljelymaasta oli valkoisten uudisasukkaiden hallussa. Ennen vuosituhannen vaihdetta Mugabe toteutti suuria uudistuksia, joiden myötä valkoiset maanviljelijät karkotettiin maasta ja tilat siirrettiin mustien kansalaisten haltuun. Tämän jälkeen Zimbabwe on kärsinyt suurista ravinnontuotanto-ongelmista ja suoranaisesta nälänhädästä. Pirstottujen suurtilojen uusilla omistajilla on harvoin ollut viljelykokemusta tai varoja lannoitteitten tai maatalouskoneitten hankkimiseen, mikä on johtanut maataloustuotannon romahtamiseen.[lähde? ]
Vuonna 2005 Mugabeselvennä ajoi arviolta 700 000 ihmistä kodeistaan ja työpaikoiltaan. Teon motiivina arvellaan olleen ehkäistä protesteja, jotka kytivät Mugaben ajettua maan talouden kaaokseen.
Oppositio ja kritiikki

Britannia ja zimbabwelaiset katoliset piispat syyttivät Mugabea Zimbabwen valkoisen väestön sortamisesta. Mugaben arvostelijat sanovat hänen olevan huono roolimalli muulle epävakaalle Afrikalle. The Economistin Afrikan painoksen toimittaja Robert Guest sanoo, että Mugabe oli syyllinen Zimbabwen talouden romahtamiseen. Mugabe syytti maan ongelmista imperialismia.
Revathi

| Revathi |
| --- | --- |

Henkilötiedot
Koko nimi:  Asha Kelunni
Syntynyt: 8. heinäkuuta 1966 (ikä 58) Cochin, Kerala, Intia
Ammatti:  näyttelijä elokuvaohjaaja
Puoliso:  Suresh Chandra Menon  (vih. 1986; ero 2013)
Lapset:  1
Näyttelijä
Aktiivisena:  1980–
Aiheesta muualla
www.revathy.com
IMDb 
AllMovie
Asha Kelunni (s. 8. heinäkuuta 1966 Cochin, Kerala, Intia), tunnetaan paremmin taiteilijanimellään Revathi, on intialainen elokuvanäyttelijä ja -ohjaaja, joka tunnetaan pääasiassa tamilin- ja malajalaminkielisistä elokuvista. Hän on voittanut useita tunnustuksia, mukaan lukien National Film Awards -palkinnot kolmessa eri kategoriassa ja kuusi Filmfare Awards South -palkintoa.
Revathi oli ainoa eteläintialainen 1980- ja 1990-luvun näyttelijä, joka voitti Filmfaren parhaan naispääosan palkinnon tamilin, telugun ja malajalamin kielillä, mukaan lukien kolme peräkkäistä voittoa tamilin kielellä. Elokuvien lisäksi Revathi on ollut mukana useissa yhteiskunnallisissa järjestöissä, joista merkittävimpiä ovat Banyan, Ability Foundation, Tanker Foundation ja Vidyasagar, ja on myös toiminut jäsenenä useilla elokuvafestivaaleilla, mukaan lukien Chennain kansainväliset elokuvajuhlat ja Intian kansainväliset elokuvajuhlat.
Yksityiselämä

Revathi meni naimisiin elokuvaaja ja ohjaaja Suresh Chandra Menonin kanssa vuonna 1986. Pariskunnalla ei ollut lapsia. Heidän välisten eroavuuksien seurauksena he alkoivat kuitenkin elää erillään vuodesta 2005, ja Chennain perheoikeus myönsi heille avioeron 23. huhtikuuta 2013.
Revathi sai koeputkihedelmöityksen avulla tyttären vuonna 2013.
Valikoitu filmografia

Mouna Ragam (1986)
Anjali (1990)
Kilukkam (1991)
Devaasuram (1993)
Iruvar (1997)
Phir Milenge (2004)
Osthe (2011)
2 States (2014)
Tiger 3 (2023)
Palkinnot

Filmfare Awards South
1983: Erikoispalkinto – Mann Vasanai
1988: Paras malajalaminkielinen naisnäyttelijä – Kakkothikkavile Appooppan Thaadikal
1992: Paras tamilinkielinen naisnäyttelijä – Thevar Magan
1992: Paras telugunkielinen naisnäyttelijä – Ankuram
1993: Paras tamilinkielinen naisnäyttelijä – Marupadiyum
1994: Paras tamilinkielinen naisnäyttelijä – Priyanka
National Film Awards
1992: Paras naissivuosa – Thevar Magan
2001: Paras englanninkielinen elokuva – Mitr, My Friend
2011: Paras ei-täyspitkä elokuva perheen hyvinvoinnista – Red Building Where the Sun Sets
Tamil Nadu State Film Awards
1990: Paras naispääosa – Kizhakku Vaasal
1998: Parhaan naisnäyttelijän erikoispalkinto – Thalaimurai
Aiheesta muualla

Wikimedia Commonsissa on kuvia tai muita tiedostoja aiheesta .
Revathi Internet Movie Databasessa. (englanniksi)
Revathi Allmoviessa (englanniksi)
Rauan Isalijev

| Rauan Isalijev |
| --- | --- |

Henkilötiedot
Koko nimi:  Rauan Orynbasarovits Isalijev
Syntynyt: 13. toukokuuta 1985 (ikä 39) Uralsk
Jääpallon pelaaja
Lempinimi:  76 kg
Pituus:  180 cm
Seura:   Sibselmaš
Pelipaikka:  hyökkääjä
| Urheilijan ura> Junioriseurat |
| --- | --- | --- | --- |
: Akžaiyk
Seurat
| Vuodet | Seura | O | (M) |
| -2008 | Akžaiyk |  |  |
| 2008-2010 | Vodnik |  |  |
| 2010-2012 | Start |  |  |
| 2012- | Sibselmaš |  |  |
Maajoukkue
| 2006- | Kazakstan |  | () |
 Seurajoukkueuran tilastot kattavat vain kansalliset sarjat, päivitetty 7. helmikuuta 2013.  Maajoukkueuran tilastot päivitetty 7. helmikuuta 2013.
Rauan Orynbasaruly Isalijev (kaz. Рауан Орынбасарұлы Исалиев, Rauan Orynbasarūly Isalıev; s. 13. toukokuuta 1988) on kazakstanilainen jääpalloilija, pelipaikaltaan hyökkääjä. Hän edustaa Novosibirskin Sibselmašia. Hän lukeutuu myös Kazakstanin maajoukkueen tärkeimpiin pelaajiin.
Isalijevin kasvattajaseura on Uralskin  Akžaiyk, missä hän on pelasi vuoteen 2008. Sen jälkeen hän on ollut kakis kautta niin Arkangelin Vodnikissa kuin Nižni Novgorodin Startin sekä kaudesta 2012 lähtien Novosibirskin Sibselmašissa
Kazakstanin maajoukkueessa Isalijev debytoi kaudella 2006-07. Hän on saavuttanut kolmesti maailmanmestaruuspronssia.
Saavutukset

Maajoukkueessa
MM-pronssia: 2012, 2013, 2014
Ritsomeelinen kondrodysplasia punctata

Ritsomeelinen kondrodysplasia punctata on kondrodysplasia punctata -tautiryhmään kuuluva synnynnäinen oireyhtymä, joka jaotellaan viiteen ryhmään taustalla olevan mutaation perusteella. Hugo Heymans kuvasi sairauden ensimmäisenä vuonna 1985.
Oireet

Ritsomeelisen kondrodysplasia punctatan oirekuva vaihtelee huomattavasti sekä oireyhtymätyypeittäin että kunkin oireyhtymätyypin sisällä yksilöllisesti. Useimmat sairastuneet kuitenkin kuolevat jo lapsuusiässä, ja vain harva elää yli 10-vuotiaaksi. Lievemmistä tautimuodoista kärsivät saattavat elää nuorelle aikuisiälle. Joissain tapauksissa ritsomeelinen kondrodysplasia punctata on johtanut kohtukuolemaan. Lapsilla kuolleisuutta aiheuttavat ainakin toistuvat hengitystieinfektiot.
Ritsomeelisen kondrodysplasia punctatan keskeiset piirteet ovat rustokudoksen sairaus eli kondrodysplasia ja viimeistään muutaman kuukauden iässä ilmenevä kaihi. Rustokudokselle tyypillisiä ovat pistemäiset kalkkeutumat. Ritsomelia viittaa raajojen lyhytkasvuisuuteen, jota ei kuitenkaan aina esiinny kaikkein lievimmissä tautimuodoissa. Erityisesti reisi- ja olkaluut ovat usein poikkeuksellisen lyhyet. Hengenvaarallisia hengitystieongelmia esiintyy ritsomeelisessa kondrodysplasia punctatassa paljon. Myös nivelten kontraktuurat ovat yleisiä. Ritsomeelinen kondrodysplasia punctata aiheuttaa myös hidastunutta pituuskasvua, kehitysvammaisuutta ja epilepsiaa. Paino, pituus sekä päänympärys ovat usein jo syntyessä normaalijakaumaa pienemmät ja kasvu syntymän jälkeen hidasta. Kehitysvamman vaikeusaste on yleensä vaikea, ja myös epilepsia todetaan suurimmalla osalla potilaista. Lievissä tautimuodoissa kehitysvamma ja kasvun viivästymä ovat lievempiä. Silti pituuskasvu on yleensä paljon hitaampaa kuin samanikäisten terveiden lasten. Useimmat sairastuneet eivät opi puhumaan lausein, istumaan ilman tukea tai syömään itsenäisesti. Ritsomeeliseen kondrodysplasia punctataan voi liittyä kasvonpiirteiden poikkeavuuksia. Näihin kuuluvat otsan korostuneisuus, hypertelorismi, keskikasvojen hypoplasia, nenän pienikokoisuus, sierainten ylöspäin kääntyneisyys ja poskien täyteläisyys.
Syyt

Ritsomeelisen kondrodysplasia punctatan oireet johtuvat peroksisomien toiminnan puutteellisuudesta. Oireyhtymässä voi myös esiintyä useita entsyymipuutoksia. Taustalla olevan mutaation mukaan ritsomeelinen kondrodysplasia punctata jaotellaan seuraaviin viiteen oireyhtymätyyppiin:
Tyyppi I on yleisin tautimuoto ja johtuu mutaatiosta kromosomin 6 PEX7-geenissä.
Tyyppi II johtuu mutaatiosta kromosomin 1 GNPAT-geenissä.
Tyyppi III johtuu mutaatiosta kromosomin 2 AGPS-geenissä.
Tyyppi IV johtuu mutaatiosta kromosomin 12 FAR1-geenissä.
Tyyppi V johtuu mutaatiosta kromosomin 12 PEX5-geenissä.
Kaikilla oireyhtymätyypeillä on autosomaalinen, peittyvä periytymistapa.
Diagnoosi, hoito ja esiintyvyys

Ritsomeelisen kondrodysplasia punctatan diagnoosi varmistuu geenitutkimuksella. Oirekuva, röntgenkuvaus ja molekyylibiologinen tutkimus ovat myös diagnostiikan apukeinoja. Plasmalogeenipitoisuus punasoluissa on sairaudessa matala ja fytaanihappopitoisuus seerumissa koholla. Erittäin pitkäketjuisten rasvahappojen pitoisuudessa ei ole poikkeavuutta. Ritsomeelisen kondrodysplasia punctatan kohdalla erotusdiagnostisesti huomionarvoisiin tiloihin kuuluvat Zellwegerin oireyhtymä ja muut Zellwegerin kirjon häiriöt.
Ritsomeelisen kondrodysplasia punctatan hoito on oireenmukainen; sairaus itsessään on parantumaton. Yleisesti käytetään fysioterapiaa ja ortopedisiä toimenpiteitä, mutta varsinkin lievissä tautimuodoissa myös erityisruokavaliosta voi olla hyötyä. Tällöin ruokavaliossa oleellista on runsasfytaanihappoisten ruoka-aineiden eli erityisesti maitotuotteiden ja naudanlihan välttäminen. Ritsomeelisen kondrodysplasia punctatan esiintyvyydeksi on kansainvälisesti arvioitu alle 1/100 000.
Running with Scissors

Running with Scissors tarkoittaa seuraavia asioita:
Juoksee saksien kanssa (Running with Scissors), Augusten Burroughsin kirja vuodelta 2002
Juoksee saksien kanssa (Running with Scissors), Augusten Burroughsin kirjaan perustuva elokuva vuodelta 2006
Running with Scissors, ”Weird Al” Yankovicin albumi vuodelta 1999
Running with Scissors, videopeliyritys.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Running with Scissors”, voi hakea sivunnimihaulla, laajalla sivunnimihaulla tai tekstihaulla.
Running Up That Hill

| ”Running Up That Hill” Kate Bush |
| --- | --- | --- |

Singlen tiedot
 Albumilta: Hounds of Love
 Julkaistu: 1985
 Kesto: 04.58
 Levy-yhtiö: EMI
Kate Bushin muut singlet
| ”Night of the Swallow” 1983 | ”Running Up That Hill” 1985 | ”Cloudbusting” 1985 |
Running Up That Hill on Kate Bushin kappale vuodelta 1985. Kappale on mukana Netflix-suoratoistopalvelun Stranger Things -sarjassa. Kappale on rikkonut kolme Guinnessin maailmanennätystä. Kappaleen julkaisusta on kulunut pisin aika ennen sen nousemista singlelistan ensimmäiseksi, vanhin listaykköseksi kivunnut naisartisti sekä pisin aika, joka on kulunut artistin edellisen kappaleen sijoittumisesta listaykköseksi.